བཀྲ་ཤིས་ཚེ་རིང་གི་ལོ་རྒྱུས་དཔེ་དེབ་དང་པོ་དེ་དོ་བདག་བཀྲ་ཤིས་ཚེ་རིང་དང་ཨ་རི་བ་གྷོལྜ་སི་ཊཻན།ཨ་རི་བ་སའི་བྷན་ཤུ་བཅས་མི་གསུམ་གྱིས་བརྩམས་པ་དང་།དེབ་གཉིས་པ་ནི་བཀྲ་ཤིས་ཚེ་རིང་དང་སའི་བྷན་ཤུ་གཉིས་ཀྱིས་བརྩམས་པ་རེད།ད་ཐེངས་ཕྲན་གྱིས་བོད་ཡིག་ཏུ་བསྒྱུར་ཞིང་བོད་ཀྱི་དཔེ་མཛོད་ཁང་གིས་པར་སྐྲུན་གནང་བའི་དེབ་འདིའི་ནང་།གོང་གསལ་དེབ་དང་པོ་ཆ་ཚང་ཡོད་པར་མ་ཟད།དེབ་གཉིས་པའི་ནང་དོན་སྙིང་བསྡུས་སུ་བཀོད་ཡོད།དེབ་སྔ་རྗེས་གཉིས་ཀྱི་བརྗོད་དོན་མང་པོ་ཞིག་གཅིག་མཚུངས་ཡིན་པའི་ཆ་ནས་དེབ་གཉིས་པ་ཆ་ཚང་བསྒྱུར་གལ་མེད་དེ་ཙམ་མ་ཟད་བཀྲ་ཤིས་ཚེ་རིང་གིས་རྒྱ་ནག་གཞུང་ལ་བོད་ཀྱི་སྐད་ཡིག་སྦྱོང་སྤྱོད་སྤེལ་གསུམ་དང་།བོད་ནང་གི་ཤེས་ཡོན་སློབ་གསོའི་གནས་སྟངས་ཐད་ཕུལ་བའི་སྙན་ཞུ་སྔ་རྗེས་སོགས་ཀྱང་ལྷན་ཐབས་ཀྱི་ཚུལ་དུ་བཀོད་ཡོད་པས།བཀྲ་ཤིས་ཚེ་རིང་གི་མི་ཚེ་དང་འབྲེལ་བའི་དཔེ་དེབ་ཆ་ཚང་ཤོས་དེ་ཆགས་ཡོད།